text stringlengths 4 210 |
|---|
cilumendo mulandu nshi akwatila ubufuba bushe eo baputwililepo umutoto wenu |
janet kwena ukucilabulya bwine bushiku mwacitile nabo ifyongo ku biaolo naluba ne nshila yalungamako |
cilumendo kanshi sisita ulecula sana pantu ninjishiba uli mwina tauni walitemwa ukutandala no kwangala umo ulefwaila |
elyo ulya kamishi ese akuteeke ku munga we fwafwa |
awe ico cena te cisuma kwena ine leloline icungulo eko ndeya ku biaolo |
nomba ico janet aletiina ukuti nalimo limbi joni kuti abwela ku ncito asanga nshili pa nganda |
aeba cilumendo ati cisuma nabala napita tukamonana na limbi abuula incinga abwelela ku nganda |
ilyo joni abwelele ku ncito afwaisha ukwishiba amashiwi yali muli kalata janet apokele kuli clara nkosi |
atuma janet ku kushita utuntu ku beka pakuti ashalemo eka |
cilya janet afumapo apo pene atendeka no kufwaya kalata |
kuti ngefi aimona panshi ya sutikeshi wakwa janet |
ico ashaishibe cindebele abuula ipepala limbi epo akopolwela amashiwi yonse pakuti atwale ku baishiba icibendebele bamwalwileko mu cibemba |
cilya apwa apeta kalata bwinobwino abwesesha napo afuminishe elyo atampa ukulya ubwali |
ilyo janet abwela asunguka pa kumona joni acili alelya ubwali pantu inshita itali yapitapo apo ali elile |
cilya abika utupe aipusha joni ati yaba na nomba ucili ulelya ubwali shi katwishi uko wali watala waya |
joni ati bushe teti ntushe pakubala kuti nalalya nga neo baletamfya ngo lenjipushisha nshi |
janet iyoo mwe bantu ndeipusha fye |
ati no kuti eko ndi kuli iwe mama nacansonsa alaya no kuya |
janet umutima wakalipa neco uyo mulumendo tamwishiba na kumwishiba aisapuminina fye pa kumutuka |
cilumendo alomfwa fye ifyo bamusebanya neco pali na bakashana bambi mupepi nabo bawela na kawele cilumendo wa kantu abwela nalala na panshi |
joni cilia amona ulya mulumendo abwela nakalipa alaeba ababiye ati |
bane natube nga few batalukapo cinono tumone ulya kapooli ifyo aleisacita |
awe bonse baselapo cinono baiminina filya akatalamukila janet ashala naiminina eka |
cilumendo ulya cilia afika atuntumana na ku kushobola janet ati |
we cikapenta we nifwe uletuka mu cintubwingi we mpulumushi ya muntu we wabula ne ingnda ya kusendemamo |
janet ico atesha insele shafulisha aleka na ku lupi ati fye cilumendo wine ulya pa kanwa na paa |
joni apo ne mbwili baibepesha fye ku kwanguka ali fye pakati takwa janet na cilumendo |
kwena joni abula kwendesha ikofi lyasukwise ulya cilumendo nga lyashonawile janet umutwe |
ekuti lilye kofi lyafikile pa kuboko kwakwa joni |
bwangubwangu joni aikata ulya cilumendo alamusopesha ati umfwa iwe nga uletwala amano ya cisungu nombaline kuti cabipa |
bushe uyu mukashana uletuka cinshi akucitile |
umulumendo ulya ayasuka ati bushe iwe cakukalipa shani niwe ulefwaya tulwe nobe ati |
leka kanshi nkufunishe nga tawanjishiba |
ishina lyandi nine evas daka ne mwina fort jameson leka nkulebele ifyo ndebela abanobe |
joni pa kumulanga ifyo amusulile napisha na maboko mu matumba |
evans cilia apwa ukupeta amaboko ye shati atampa no kupengela nalema na makofi |
joni wena eminine fye |
kuti cilia evans apose kofi joni uwayanguka ngo lukoshi kaluba nefyo ekete ukuboko akunyongela na panuma yakwa evans |
kabili amupilula amolu evans awa panshi ubuuseneme atampa no kupapaata |
joni amulolesha e pa kumusopesha ati iwe wapusuka sana aukanaba mungoni nga nakulopesha waumfwa |
evans cilya asumina abaletambako bonse balamuwela abati eya asalenda asalenda |
janet apo atemwa nganshi ico bamupokako |
nao pa kumona umulwani wakwe panshi mu kashita kanono afilwa ukushipikisha atampa ukuseka |
ilyo evans aimine panshi tashingilile nelyo panono akunkuluka fye te pa nsoni |
cilya evans ashingilila janet alomba joni ukuti amushindike pantu ifibantu nafikolwa ubwalwa epali mu nshila fyalamusokosha |
joni te mukani aeba paul na robin ati bane natwala janet kumwakwe nalaisa nshapose nshita |
cilya bapalama pa yadi pa mr thorncroft janet apilibukila kuli joni ati dali natotela sana nomba paipipa nalaya neka |
awe bafunkana mu minwe baloleshanya na mu menso apo te pali simaelo |
joni atola ne nshila yak u maini |
joni aciyakumanya ababiye robin alamwipusha ati we mwaume nga ilya nkulle waimwene kwi |
joni alashimikila ababiye ifyo bakumene nefyo basashike ilyashi ngo musungu wa mu ntungo |
paul canda nao ati nomba mwana ulefwaya kumupa atemwa ni bucibusa epela |
joni kwena nshilati nande nankwe ilyashi lya musango yo pantu tatulaishibana sana |
robin iyo boy wena ulya taulingile kumupanya uukulemenwe filya |
joni ala mwe baume na ine wine amano nayalolako sana |
nshishibe icilengele |
mwalishiba na imwe ifyo napeta bkapenta lelo ulya wena nankubulamo amabu |
bonse balaseka |
joni alebomba incite yakwe bwinobwino basuka bamulundila ne mpiya atampa no kupanga ukushita icitukutuku filya amwene abalumendo abengi bafikumanine mu mufulira |
joni pa lwa kufwaya ukutambwa na bantu talefwaya na kulala iyoo |
batini alasunga fye forty pounds atampa no kufwaya icitukutuku ca kushita |
alefwaya ukushita icipya atemwa icabombako panono |
paul na robin bena ninshi balishita incinga shabo joni ena afimbile fye icitukutuku |
talefwaya na kushimikilako ababiye alefwaya bakapulikilwe fye nashita |
ubushiku bumo aileshimikila banalume ukuti alefwaya ukushita motasaikolo |
nabo neco bali na mano ya mu tauni |
neco joni alebafwa mu twinge balitinine ukumukanya |
elyo mfubu atendeka ukukula ifibula kuti nga nalulika pa muku umo kwati ni kankungwe alefumake |
umo umuntu alecita ifyo fine amona ubutala ubwaiswile amale yalamonekela mu nshingwilo |
umuntu akutumana alatontonkanya ati awe mwandi nkesafwa ku nsala amainsa amale nga yapwa ukupela cilya cintu |
nomba ncite shani |
kwena nacitema ubukula ubukalamba nganshi nomba ifyakulya fya muli bulya bukula fikesamoneka ulya mwaka |
kanshi ili lyonse tukalalya nshi nga capwisha amale yonse |
oh naishiba ifyakucita nga capwa ukukula ifibuula |
nkacilongela ubwalwa |
cikesenwa kuno mitanda |
nga cakolwa cikasendama mu mutanda umo emo nkacocelete uleke cikapile mweka cikafwe |
nakaendi panuma ya nshiku shinono ifibuula no kupwa fyapwa ninshi apo umuntu alieba no mukashi ukupekanya ubwalwa |
ubwalwa bushipya fye umuntu ukubuula akapaapala ukumfwa aumfwa ni nunkwe wa bwalwa ku bukali bwa kanyanguni |
ulucelo umuntunse alungama na kuli bamfubu abasanga ati shikulu namutasha sana pa mulimo uyu mwabomba |
e calenga umwinamwandi namupekanishisha utwakulya twakumutebeta tuleyeni bonse kumwandi muyemulye |
bamfubu mukulu bakakamuka baiposa na mu nshila bafika na pa mitanda pa muntunse |
umuntunse abuula ne nsupa iya mutima wa nsefu ateka ma mu lwalala akansapo na menshi umwine akwensapo no musa apeela bamfubu |
kuti bamfubu ukuikwensapo ne filamba fyalapona na mu menso |
kuti balenukapo fye balakunta fye umutwe abati yaba yaba ubu bwalwa ubukali ee mwandi bamayo baishiba ukusashika umusheto |
eya mwandi lelo tulekumana ne filyo |
umuntunse ati ala mukwai nifi fine umukashi wenu uyu aluma nganshi amaboko |
sonwepo no kunwa we mwine kabili batila tabulongelwa |
muka muntunse aisanwapo ilyo apwa ukunwa asosa ati |
awe ifimalwa fyakalipisha muno ifi lekeni ncitilepo abantu akalutosht basanshile ubwalwa kuti bakolwa nganshi nga babunwena mu nsala |
bamfubu abati ala mukwai bamayo mwati ifwe nga tulesheta umusheto wawame fi tufwaya na mali yene ala iyo mukwai besakamana tukalya mailo ulucelo |
umwanakashi ati endita mukwai natesha kanshi |
mu mutima ati no kuti lelo lyena ulecimona icamwene musholomwe |
pantu wiba alimwebele inkama akakile |
bamfubu mukulu bapona na pa bwalwa buiya kuti nga bafubata pembe mu cinwa no mupu uwakaba ulefumina mu myona uletandula ne cimena ca bwalwa pa nsupa |
umuntunse aleitinisha fye |
wena kuti nga aya ku kunwapo alenunshapo fye |
kuti cilya akasuba kalaya ku kuwa bamfubu mukulu babufwala nge sumbu |
kuti pa kufumina panse ku kuposa amenshi |
balepampantila fye inshila ngo mufitile |
Subsets and Splits
No community queries yet
The top public SQL queries from the community will appear here once available.